Charles Nodier

Charles Nodier (Besançon, Frantzia, 1780ko apirilaren 29a - Paris, Frantzia, 1844ko urtarrilaren 27a) frantsesezko idazlea izan zen. Argitaratu zituen lehen liburuak natura-zientziei buruzko lanak izan ziren. Gero, literatura idazten hasi zen, eta garai hartan ospe handia zuten idazle batzuen liburuak imitatzen zituen. 1812an, Iliria lurraldera bidali zuten liburuzain gisa. Frantziara itzuli zen eta ametsaren garrantziaz jabeturik, beldurrezko eleberriak eta fantasiazko ipuinak argitaratzen hasi zen. 1824tik 1830era, idazle erromantikoek biltokitzat zuten Parisko Arsenal liburutegiko zuzendaria izan zen. Haren ideiek eragin handia izan zuten Nervalengan eta surrealistengan.

Idazlanak 

Idazlan nagusiak: Smarra ou les Démons de la nuit (1821, Smarra edo gaueko deabruak); Trilby ou le Lutin d'Argail (1822, Trilby edo Argaileko iratxoa); La Fée aux Miettes (1832, Ogi papurren maitagarria); Histoire du chien de Brisquet (1844, Brisqueteko zakurraren historia).

Erreferentziak 

Besançondarrak
Frantses Akademiako kideak
Frantsesezko idazleak
Frantziako idazleak
XVIII. mendeko Frantziako idazleak
XIX. mendeko Frantziako idazleak
Ohorezko Legioko zaldunak
Parisen hildakoak
Besançontarrak